Amba Aradam

L'Amba Aradam è n'amba (rilievo montuoso) ca se trova ô Sud 'e Macallè, na cità ca sta a 100 chilometre 'a Nnord d''a capitale Addis Abeba (Etiopia), mmiezo 'a zona 'e Debra Behan. Chesta muntagna è canusciuta pe mmiezo 'e na battaglia ca 'e surdate taliane cumbattettero 'o 15 'e frevaro 1936 pe s''a piglià, secunno ll'ordine ca lle dette 'o Duca 'e Pistoia, e ppure pe na stragge ca facettero tre anne adoppo, pe vencere 'a resistenza 'e ll'etiope.

Chesta fuje una 'e ll'operazziune militari d''a battaglia 'e ll'Endertà quanno se cumbattete 'a guerra d'Etiopia. 

'Int'ê jurnate d''o 9 e 11 'e abbrile 1939 ll'aviazione taliana s'addunaje ca ce steva na morra 'e partiggiane etiope c''o cumandante d''o muvimento etiope p''a libberazzione, Abebè Aregai. Ll'etiope s'annascunnettero 'int'a na rotta d''o monte Amezena Washa ('a rotta d''e rivuluzzionarie) ca steva 'int'ô monte Amba Aradan. 

'Int'a 'sta morra 'e ggente ce stevano 'e partiggiane, ma pure 'e pariente lloro, ca le devano 'a che magnà e ca curavano chi steva ciaccato. Ce stevano pure femmène, viecchie e ccriature. 

'O 9 'e abbrile 1939 'e Granatiere 'e Sardegna minajeno 'e bbombe d'arsina e d'iprite 'int'â rotta, p'accidere 'e partiggiane d'Aregai. Quinnece perzune se ne fujettero, cierte ate muretteno. 'O juorno adoppo ottuciento perzune s'arrennettero, e fujono accise 'e primma matina. Chelli pperzune ca s'erano annascunnute cchié areto 'int'â rotta fujono accise cu 'e lanciafiamme. 

'E surdate taliane nun putevano trasì 'int'â grotta, pecché ce stevano nu cuofano 'e gallerie addó 'a ggente se ne fujeva pe nun se fa accidere. Accussí 'e cumandante d''e surdate taliane ordinajene 'e fà zumbà tutto cosa e n'aria:Paolo Rumiz,  "Etiopia: quella strage fascista mai raccontata" 'int'o La Repubblica, 22 Maggio 2006.

 Infurmaziune sfizziose 
 'E fatte accadute 'nchesta località hann' rigginato 'o termine nnapulitano ambaradanne.
 A Roma nce sta na "Via Amba Aradam".
 A Roma ce sta eccome la Via dell'Amba Aradam" (ce sta la sede dell'INPS).

 Nutarelle 

Categoria:Etiopia